REGOLAMENT TAL-KUMMISSJONI (KE) Nru 1226/2006
ta’ l-14 ta' Awwissu 2006
li jemenda r-Regolamenti (KE) Nru 2771/1999 u (KE) Nru 1898/2005 fir-rigward tad-dħul fil-ħażna tal-butir ta’ intervent li jitqiegħed għall-bejgħ
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju1999 dwar l-organizzazzjoni komuni tas-suq tal-ħalib u tal-prodotti tal-ħalib (1), u b’mod partikolari l-Artikolu 10 tiegħu,
Billi:
(1)
L-Artikolu 21 tar-Regolament tal-Kummissjoni (KE) Nru 2771/1999 tas-16 ta’ Diċembru 1999 jipprovdi regoli dettaljati għall-applikazzjoni tar-Regolament tal-Kunsill (KE) Nru 1255/1999 fir-rigward ta’ intervent fis-suq tal-butir u l-krema (2) jistipula li l-butir ta’ intervent li jitqiegħed għall-bejgħ, għandu jkun daħal fil-ħażna qabel l-1 ta’ Jannar 2004.
(2)
L-Artikolu 1(a) tar-Regolament tal-Kummissjoni (KE) Nru 1898/2005 tad-9 ta’ Novembru 2005, li jistabbilixxi regoli ddettaljati għall-implimentazzjoni tar-Regolament tal-Kunsill (KE) Nru 1255/1999 fir-rigward ta’ miżuri għall-bejgħ tal-krema, tal-butir u tal-butir ikkonċentrat fis-suq tal-Komunità (3), jistabbilixxi li butir ta’ intervent mixtri skont l-Artikolu 6(2) tar-Regolament (KE) Nru 1255/1999 li jrid jinbiegħ bi prezzijiet imraħħsa jrid ikun ittieħed għall-ħażna qabel l-1 ta’ Jannar 2004.
(3)
Minħabba s-sitwazzjoni fis-suq tal-butir u l-kwantitajiet ta’ butir fil-ħażna ta’ intervent, huwa xieraq li l-butir li jkun fil-ħażna qabel l-1 ta’ Jannar 2005 jkun disponibbli għall-bejgħ.
(4)
Ir-Reġolamenti (KE) Nru 2771/1999 u (KE) Nru 1898/2005 għandhom għalhekk ikunu emendati skont dan,
(5)
Il-miżuri previsti f’dan ir-Regolament huma skont l-opinjoni tal-Kumitat tal-Ġestjoni tal-Ħalib u l-Prodotti tal-Ħalib,
ADOTTAT DAN IR-REGOLAMENT:
Artikolu 1
F’Artikolu 21 tar-Regolament (KE) Nru 2771/1999, id-data tal-“1 ta’ Jannar 2004” hi mibdula bid-data tal-“1 ta’ Jannar 2005”.
Artikolu 2
Fl-Artikolu 1(a) tar-Regolament (KE) Nru 1898/2005, id-data tal-“1 ta’ Jannar 2004” hi mibdula bid-data tal-“1 ta’ Jannar 2005”.
Artikolu 3
Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu f’Il-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u hu applikabbli direttament fl-Istati Membri kollha.
Magħmul fi Brussell, 14 ta' Awwissu 2006.